Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 1 Pv 223/13/6606	Lučenec, 9.7.2013
EEČ : 2-47-120-2013

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov spolupáchateľstvom podľa § 20 Trestného zákona

Rozhodol: 	prokurátor Okresnej prokuratúry Lučenec
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
dňa 27.03.2013 asi o 15.30 hod po vzájomnej dohode, v lesnom poraste č. 616, na parcele č. 181A na parcele č. 1622/7 v katastri obce XXXXX, neoprávnene vypílili a následne odcudzili, 1 kus  dreviny borovica o priemere 21 cm, čím získali 0,50 m3 dreva, čím pre Lesy SR, š.p., OZ XXXXX, spôsobili škodu vo výške 11,72 €,  

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
15 mesiacov
2.	XXXXX, dátum narodenia: XXXXX 
15 mesiacov
Z priloženého spisového materiálu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Poverený príslušník OO PZ vo Fiľakove uznesením zo dňa 25.04.2013 pod číslom ORP-595/FI-LC-2013 vzniesol obvinenie XXXXX a XXXXX,  pre prečin krádeže podľa § 212 odsek 2 písmeno d) Trestného zákona spolupáchateľstvom podľa § 20 Trestného zákona, na tom skutkovom základe, ktorý je uvedený vo výrokovej časti tohto uznesenia. 
 
V prípravnom konaní boli vypočutí obaja obvinení, ako aj zástupca poškodenej firmy XXXXX, ďalej boli zadovážené príslušné listinné dôkazy, správy o povesti a odpis z RT. 

Obvinení vo svojej výpovedi uviedli, že  sa k  trestnej činnosti kladenej im za vinu v plnom rozsahu priznávajú a dávajú súhlas na podmienečné zastavenie trestného stíhania. Súčasne uviedli, že  spôsobenú škodu v priebehu skráteného vyšetrovania uhradili, o čom pripojili ústrižok poštovej poukážky č. 98558 zo dňa 21.05.2013, z ktorej vyplýva, že na účet poškodeného bola v uvedený deň uhradená suma vo výške 11,72 €. 

XXXXX Lupták  ako splnomocnený zástupca poškodenej právnickej osoby Lesy SR, š.p. OZ XXXXX, uviedol, že obvinení boli   prichytení  pri krádeži dreva, o čom urobil trestné oznámenie. Zo spisu vyplýva, že vyčíslená škoda vo výške 11,72 €,  bola v priebehu skráteného vyšetrovania uhradená.

Po skončení skráteného vyšetrovania predložil poverený príslušník PZ spis s návrhom na konanie o vine a treste.  Preskúmaním vyšetrovacieho spisu som zistil, že  obvinení sa k trestnej činnosti v plnom rozsahu priznali, spôsobenú škodu dobrovoľne uhradili a vyslovili súhlas s podmienečným zastavením trestného stíhania, spôsobenú škodu dobrovoľne uhradili. 

Zo spisového materiálu vyplýva, že v osobe oboch obvinených  sa jedná o páchateľov, ktorí sú nezamestnaní, v mieste bydliska požívajú priemernú povesť, v období posledných desať rokov súdne trestaní neboli. 

Podľa § 216  odsek 1 Trestného poriadku v konaní o prečine, za ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného v prípravnom konaní podmienečne zastaviť trestné stíhanie, keď sa obvinený k trestnému činu priznal, nahradil škodu, resp. urobil opatrenia smerujúce k náhrade škody,  pokiaľ bola trestným činom spôsobená a vzhľadom na osobu páchateľa, s prihliadnutím na jeho doterajší život a okolnosti prípadu, možno dôvodne takéto rozhodnutie považovať za dostačujúce. 

	Vzhľadom na vyššie  uvedené skutočnosti mám za to, že v danom prípade sú splnené všetky podmienky odôvodňujúce postup podľa § 216 odsek 1 Trestného poriadku. V súlade s § 216 odsek 2 Tr. por. som určil obvineným, každému samostatne skúšobnú dobu v trvaní 15 (pätnásť)  mesiacov, ktorá začína plynúť odo dňa právoplatnosti tohto rozhodnutia. V prípade, ak obvinení nebudú viesť v priebehu skúšobnej doby riadny život, bude sa v trestnom stíhaní pokračovať (§ 217 odsek 1 Trestného poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomír Víťaz
prokurátor